
	Parlamentul României

Camera Deputaţilor


	


Comisia pentru  muncă                                            Comisia pentru transporturi                                  și protecție socială                                                         


  şi infrastructură                                                     

 Nr.4c-9/661                                                                                     Nr.4c-4/18/2017
                                                                                              Bucureşti, 29 iunie 2020 
BIROULUI PERMANENT

AL

CAMEREI DEPUTAŢILOR
 
Vă înaintăm, alăturat, raportul comun asupra cererii de reexaminare a  Legii privind statutul personalului feroviar, trimisă Comisiei pentru muncă şi protecţie socială şi Comisiei pentru transporturi și infrastructură pentru reexaminare cu adresa nr.PLx.37/2017/2019 din 28 octombrie 2019.
               PREŞEDINTE,                                                            PREŞEDINTE,                                          

               Adrian SOLOMON                                                   Găvrilă GHILEA

Comisia pentru  muncă                                            Comisia pentru transporturi                                  și protecție socială                                                         


  şi infrastructură                                                     

 Nr.4c-9/661                                                                                     Nr.4c-4/18/2017
                                                                                              Bucureşti, 29 iunie 2020 
      PL-x.37/2017/2019                                                                                                            
R  A  P  O  R  T     C  O  M  U  N      
asupra cererii de reexaminare a Legii privind statutul personalului feroviar
În temeiul art.136 din Regulamentul Camerei Deputaţilor, republicat, Comisia pentru muncă şi protecţie socială a fost sesizată cu cererea de  reexaminarea Legii privind statutul personalului feroviar , trimisă cu adresa nr.PLx.37/2017/2019  din 28 octombrie 2019.
Legea, adoptată de Camera Deputaţilor şi de Senat cu respectarea prevederilor art.75 şi ale art.76 alin.(2) din Constituţia României, republicată, a fost transmisă spre promulgare Preşedintelui României la data de 03.06.2019 

Această lege reglementeză statutul personalului feroviar și cuprinde prevederi referitoare la:

-încadrarea și raporturile de muncă ce se stabilesc între unitatea cu specific feroviar și personalul feroviar angajat;
-formarea inițială și continuă a personalului feroviar;
-condițiile specifice și modalitățile de ocupare a funcțiilor;
-criteriile de acordare a distincțiilor.

În conformitate cu dispoziţiile art.77 alin.(2) din Constituţia României, republicată, Preşedintele României a formulat cererea de reexaminare asupra legii transmisă spre promulgare, pentru următoarele considerente: 

1. Se consideră că dispoziţiile art. 6 lit. b) sunt neclare, întrucât prin utilizarea  sintagmei „beneficiază de protecţia legii”   se instituie o imunitate pentru personalul feroviar, caz în care devin incidente dispoziţiile art. 16 alin. (1) şi (2) din Constituţie;

2. Nu există o analiză fundamentată a impactului economic al beneficiilor acordate întregului personal feroviar prin adoptarea acestei legii;

3. Corelarea  dispoziţiilor art. 34 şi art. 35 cu textul  Legii nr.127/2019 privind sistemul public de pensii.

Senatul, în calitate de primă Cameră sesizată, a respins obiecțiile formulate de Președintele României  în cererea de reexaminare  și  a adoptat Legea  privind statutul personalului feroviar  în şedinţa din 21 octombrie. 

La lucrările Comisiei pentru muncă şi protecţie socială, care au avut loc în data de 4 decembrie 2019, şi-au înregistrat prezenţa 21 deputaţi, din totalul de 22 membri ai comisiei. La lucrările online ale Comisiei pentru transporturi şi infrastructură, care au avut loc în data de 29 iunie 2020, şi-au înregistrat prezenţa deputaţii conform listei de prezenţă. 

Astfel, în temeiul art.136 alin.(3), membrii comisiilor au respins solicitările formulate de Preşedintele României şi au respins cererea de reexaminare.

În urma finalizării dezbaterilor, membrii celor două comisii au hotărât, cu majoritate de  voturi, să supună plenului Camerei Deputaţilor prezentul raport asupra cererii de reexaminare formulată de Preşedintele României, prin care se propune adoptarea legii în forma adoptată inițial de Parlament.
Legea face parte din categoria legilor organice, conform prevederilor art.73 alin.(3) din Constituţia României, republicată.
               PREŞEDINTE,                                                            PREŞEDINTE,                                          

               Adrian SOLOMON                                                   Găvrilă GHILEA


SECRETAR,                                                                  SECRETAR,
               Violeta RĂDUŢ                                                      Ionela Viorela DOBRICĂ

